Ehdotus neuvoston asetus lopullisen polkumyyntitullin käyttöönotosta muun muassa Malesiasta peräisin olevan tietynlaisen polyeteenitereftalaatin tuonnissa annettuun neuvoston asetukseen (EY) N:o 192/2007 liittyvän uuden viejän tarkastelun päättämisestä, yhden kyseisen maan viejän tuotteiden tuontiin sovellettavan tullin ottamisesta uudelleen käyttöön ja tämän tuonnin kirjaamisvelvoitteen lopettamisesta /* KOM/2009/0319 lopull. */





[pic] | EUROOPAN YHTEISÖJEN KOMISSIO | Bryssel 26.6.2009 KOM(2009) 319 lopullinen Ehdotus NEUVOSTON ASETUS lopullisen polkumyyntitullin käyttöönotosta muun muassa Malesiasta peräisin olevan tietynlaisen polyeteenitereftalaatin tuonnissa annettuun neuvoston asetukseen (EY) N:o 192/2007 liittyvän uuden viejän tarkastelun päättämisestä, yhden kyseisen maan viejän tuotteiden tuontiin sovellettavan tullin ottamisesta uudelleen käyttöön ja tämän tuonnin kirjaamisvelvoitteen lopettamisesta PERUSTELUT 1) Ehdotuksen tausta | Ehdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annetun neuvoston asetuksen (EY) N:o 384/96, sellaisena kuin se on viimeksi muutettuna 21. joulukuuta 2005 annetulla neuvoston asetuksella (EY) N:o 2117/2005, jäljempänä ’perusasetus’, soveltamista Malesiasta peräisin olevan polyeteenitereftalaatin, jäljempänä ’PET’, tuontia koskevassa menettelyssä. | Yleinen tausta Ehdotus perustuu perusasetuksen täytäntöönpanoon ja tutkimukseen, joka tehtiin perusasetuksessa säädettyjen sisältöä ja menettelyjä koskevien vaatimusten mukaisesti. | Voimassa olevat aiemmat säännökset Neuvoston asetus (EY) N:o 192/2007, annettu 22. helmikuuta 2007, lopullisen polkumyyntitullin käyttöönotosta Intiasta, Indonesiasta, Malesiasta, Korean tasavallasta, Thaimaasta ja Taiwanista peräisin olevan tietynlaisen polyeteenitereftalaatin tuonnissa asetuksen (EY) N:o 384/96 11 artiklan 2 ja 3 kohdan mukaisen toimenpiteiden päättymistä koskevan tarkastelun ja osittaisen välivaiheen tarkastelun jälkeen | Johdonmukaisuus unionin muiden politiikkojen ja tavoitteiden kanssa Ei sovelleta. | 2) Kuulemiset ja vaikutusten arviointi | Intressitahojen kuuleminen | Menettelyn osapuolilla on perusasetuksen säännösten mukaisesti ollut tilaisuus puolustaa etujaan tämän tutkimuksen yhteydessä. | Asiantuntijatiedon käyttö | Ulkopuolisia asiantuntijoita ei tarvittu. | Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta siinä on kattava luettelo edellytyksistä, jotka on arvioitava. | 3) Ehdotukseen liittyvät oikeudelliset näkökohdat | Ehdotetun toimen lyhyt kuvaus Komissio pani 6. marraskuuta 2008 vireille lopullisen polkumyyntitullin käyttöönotosta muun muassa Malesiasta peräisin olevan tietynlaisen polyeteenitereftalaatin tuonnissa annettuun neuvoston asetukseen (EY) N:o 192/2007 liittyvän uuden viejän tarkastelun, kumosi yhden kyseisen maan viejän tuotteiden tuontiin sovellettavan tullin ja asetti tällaiselle tuonnille kirjaamisvelvoitteen. Yritys, jota asia koskee, on Eastman Chemical Malaysia SDN.BHD, jäljempänä ’pyynnön esittäjä’. Menettelyn aikana Eastman Chemical (Malaysia) SDN.BHD päätti peruuttaa uuden viejän tarkastelua koskevan pyyntönsä, minkä vuoksi sen yksilöllistä polkumyyntimarginaalia ja -tullia ei voitu vahvistaa. Edellä esitetyn perusteella hakijan osalta olisi otettava uudelleen käyttöön alkuperäisessä tutkimuksessa määritetty jäännöstulli. Tämän vuoksi ehdotetaan, että neuvosto hyväksyy liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä viimeistään 4. elokuuta 2009. | Oikeusperusta Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annettu neuvoston asetus (EY) N:o 384/96, sellaisena kuin se on viimeksi muutettuna neuvoston asetuksella (EY) N:o 2117/2005, ja erityisesti sen 11 artiklan 4 kohta. | Toissijaisuusperiaate Ehdotus kuuluu yhteisön yksinomaiseen toimivaltaan. Toissijaisuusperiaatetta ei sen vuoksi sovelleta. | Suhteellisuusperiaate Ehdotus on suhteellisuusperiaatteen mukainen seuraavista syistä: | Toimintatapa on kuvattu perusasetuksissa eikä mahdollisuutta kansallisiin päätöksiin anneta. | Vaatimusta, jonka mukaan yhteisölle, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta. | Sääntelytavan valinta | Ehdotettu sääntelytapa: asetus. | Muut sääntelytavat eivät tule kyseeseen, sillä perusasetuksessa ei säädetä muista vaihtoehdoista. | 4) Vaikutukset talousarvioon | Ehdotuksella ei ole vaikutuksia yhteisön talousarvioon. | Ehdotus NEUVOSTON ASETUS lopullisen polkumyyntitullin käyttöönotosta muun muassa Malesiasta peräisin olevan tietynlaisen polyeteenitereftalaatin tuonnissa annettuun neuvoston asetukseen (EY) N:o 192/2007 liittyvän uuden viejän tarkastelun päättämisestä, yhden kyseisen maan viejän tuotteiden tuontiin sovellettavan tullin ottamisesta uudelleen käyttöön ja tämän tuonnin kirjaamisvelvoitteen lopettamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1], jäljempänä ’perusasetus’, ja erityisesti sen 11 artiklan 4 kohdan, ottaa huomioon komission ehdotuksen, jonka komissio on tehnyt neuvoa-antavaa komiteaa kuultuaan, sekä katsoo seuraavaa: A. AIKAISEMPI MENETTELY (1) Neuvosto otti toimenpiteiden päättymistä koskevan tutkimuksen jälkeen asetuksella (EY) N:o 192/2007[2] käyttöön lopulliset polkumyyntitullit muun muassa Malesiasta peräisin olevan tietynlaisen polyeteenitereftalaatin, jäljempänä ’PET’, yhteisöön suuntautuvassa tuonnissa. Voimassa olevat toimenpiteet muodostuvat 160,1 euron suuruisesta tullista tonnia kohti lukuun ottamatta erikseen mainittuja yrityksiä, joihin sovelletaan yksilöllisiä tulleja. Kyseisellä asetuksella otettiin käyttöön polkumyyntitullit myös Intiasta, Indonesiasta, Korean tasavallasta ja Taiwanista peräisin olevan PET:n tuonnissa. Alkuperäiset toimenpiteet otettiin tutkimuksen jälkeen, jäljempänä ’alkuperäinen tutkimus’, käyttöön asetuksella (EY) N:o 2604/2000[3]. B. NYKYINEN MENETTELY 1. Tarkastelupyyntö (2) Komissio vastaanotti myöhemmin Eastman Chemical (Malaysia) SDN.BHD:ltä, jäljempänä ’pyynnön esittäjä’, pyynnön asetukseen (EY) N:o 192/2007 liittyvän, uutta viejää koskevan tarkastelun vireillepanosta perusasetuksen 11 artiklan 4 kohdan nojalla. Pyynnön esittäjä väitti, että se ei vienyt tietynlaista PET:tä yhteisöön polkumyyntitoimenpiteiden perustana olleena tutkimusajanjaksona eli 1 päivän lokakuuta 1998 ja 30 päivän syyskuuta 1999 välisenä aikana, jäljempänä ’alkuperäinen tutkimusajanjakso’, ja että se ei ole etuyhteydessä mihinkään tietynlaista PET:n vientiä harjoittavaan tuottajaan, johon sovelletaan edellä mainittuja polkumyyntitoimenpiteitä. Pyynnön esittäjä väitti lisäksi, että se aloitti PET:n viennin yhteisöön alkuperäisen tutkimusajanjakson loputtua. 2. Uutta viejää koskevan tarkastelun vireillepano (3) Komissio tutki pyynnön esittäjän toimittaman alustavan näytön ja katsoi sen riittäväksi perusteeksi panna vireille perusasetuksen 11 artiklan 4 kohdan mukainen tarkastelu. Kuultuaan neuvoa-antavaa komiteaa ja annettuaan kyseiselle yhteisön tuotannonalalle tilaisuuden esittää huomautuksia komissio pani asetuksella (EY) N:o 1082/2008[4] vireille asetukseen (EY) N:o 192/2007 liittyvän, pyynnön esittäjää koskevan tarkastelun. (4) Komission asetuksen (EY) N:o 1082/2008 2 artiklalla kumottiin neuvoston asetuksella (EY) N:o 192/2007 pyynnön esittäjän tuottaman ja yhteisöön myymän tietynlaisen PET:n tuonnissa käyttöön otettu 160,1 euron polkumyyntitulli tonnia kohti. Samalla tulliviranomaisia kehotettiin perusasetuksen 14 artiklan 5 kohdan nojalla toteuttamaan tarvittavat toimenpiteet tällaisen tuonnin kirjaamiseksi. 3. Tarkasteltavana oleva tuote (5) Tässä tarkastelussa tarkasteltavana oleva tuote on sama kuin alkuperäisessä tutkimuksessa eli polyeteenitereftalaatti, jonka viskositeettiluku on ISO-standardin 1628-5 mukaan vähintään 78 ml/g ja joka kuuluu CN-koodiin 3907 60 20. 4. Asianomaiset osapuolet (6) Komissio ilmoitti tarkastelun vireillepanosta virallisesti pyynnön esittäjälle, yhteisön tuotannonalalle ja viejämaan edustajille. Asianomaisille osapuolille annettiin tilaisuus esittää näkökantansa kirjallisesti ja tulla kuulluiksi. (7) Komissio lähetti pyynnön esittäjälle kyselylomakkeen, jonka tämä palautti asetetussa määräajassa. Komissio pyrki tarkistamaan kaikki polkumyynnin määrittelemisen kannalta tarpeellisina pitämänsä tiedot, ja pyynnön esittäjän toimitiloihin tehtiin tarkastuskäynti. 5. Tarkastelua koskeva tutkimusajanjakso (8) Uuden viejän tarkastelua koskeva tutkimusajanjakso kattoi 1 päivän lokakuuta 2007 ja 30 päivän syyskuuta 2008 välisen ajanjakson. C. UUDEN VIEJÄN TARKASTELUA KOSKEVAN PYYNNÖN PERUUTUS (9) Pyynnön esittäjä peruutti virallisesti 22 päivänä huhtikuuta 2009 päivätyllä, komissiolle osoitetulla kirjeellä uuden viejän tarkastelua koskevan pyyntönsä esittämättä mitään erityistä perustetta. (10) Tämän vuoksi komissio ei voinut vahvistaa pyynnön esittäjän yksilöllistä polkumyyntimarginaalia ja -tullia. Näin ollen pääteltiin, että Malesiasta peräisin olevan, Eastman Chemical (Malaysia) SDN.BHD -yrityksen tuottaman ja yhteisöön vientiä varten myymän, CN-koodiin 39076020 luokiteltavan polyeteenitereftalaatin, jonka viskositeettiluku on ISO-standardin 1628–5 mukaisesti vähintään 78 ml/g, tuonnissa yhteisöön olisi sovellettava koko maata koskevaa, ”kaikkiin muihin yrityksiin” Malesiassa sovellettavaa tullia (160,1 euroa tonnia kohti), joka otettiin käyttöön neuvoston asetuksella (EY) N:o 192/2007, ja että kyseinen tulli olisi otettava käyttöön uudelleen. D. POLKUMYYNTITULLIN TAANNEHTIVA KANTAMINEN (11) Edellä esitettyjen päätelmien perusteella Eastman Chemical (Malaysia) SDN.BHD -yritykseen sovellettava polkumyyntitulli kannetaan taannehtivasti tarkastelun vireillepanopäivästä lähtien tarkasteltavana olevan tuotteen sen tuonnin osalta, joka oli velvoitettu kirjattavaksi komission asetuksen (EY) N:o 1082/2008 3 artiklan mukaisesti. E. TOIMENPITEISTÄ ILMOITTAMINEN JA NIIDEN VOIMASSAOLOAIKA (12) Pyynnön esittäjälle ja muille asianomaisille osapuolille ilmoitettiin niistä olennaisista seikoista ja huomioista, joiden perusteella aiottiin suositella mm. Malesiasta peräisin olevan ja Eastman Chemical Malaysia SDN.BHD -yrityksen tuottaman ja yhteisöön vientiä varten myymän tietynlaisen PET:n tuontiin sovellettavan lopullisen polkumyyntitullin käyttöönottoa uudelleen ja tämän tullin taannehtivaa perimistä kirjaamisvelvoitteen alaisesta tuonnista. Niiden huomautuksia tarkasteltiin ja ne otettiin soveltuvin osin huomioon. (13) Tämä tarkastelu ei muuta päivää, jona neuvoston asetuksella (EY) N:o 192/2004 käyttöön otettujen toimenpiteiden voimassaolon on perusasetuksen 11 artiklan 2 kohdan mukaan määrä päättyä, ON ANTANUT TÄMÄN ASETUKSEN: 1 artikla 1. Päätetään asetuksella (EY) N:o 1082/2008 vireille pantu uutta viejää koskeva tarkastelu ja otetaan käyttöön asetuksen (EY) N:o 192/2007 1 artiklan mukaisesti ”kaikkiin muihin yrityksiin” Malesiassa sovellettava polkumyyntitulli asetuksen (EY) N:o 1082/2008 1 artiklassa yksilöidyssä tuonnissa. 2. Polkumyyntitulli, jota sovelletaan asetuksen (EY) N:o 192/2007 1 artiklan mukaisesti ”kaikkiin muihin yrityksiin” Malesiassa, kannetaan 6 päivästä marraskuuta 2008 lukien tietynlaisen polyeteenitereftalaatin tuonnissa, joka on kirjattu asetuksen (EY) N:o 1082/2008 3 artiklan nojalla. 3. Tulliviranomaiset velvoitetaan lopettamaan asetuksen (EY) N:o 1082/2008 3 artiklan nojalla tapahtuva tuonnin kirjaaminen. 4. Jollei toisin säädetä, sovelletaan tulleja koskevia voimassa olevia säännöksiä ja määräyksiä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Puheenjohtaja [1] EYVL L 56, 6.3.1996, s. 1. [2] EUVL L 59, 27.2.2007, s. 1 (BG, ES, CS, DA, DE, ET, EL, EN, FR, IT, LV, LT, HU, NL, PL, PT, RO, SK, SL, FI, SV); EUVL L 352M, 31.12.2008, s. 972 (MT). [3] EYVL L 301, 30.11.2000, s. 21, asetus sellaisena kuin se on viimeksi muutettuna asetuksella (EY) N:o 1646/2005 (EUVL L 266, 11.10.2005, s. 10). [4] EUVL L 296, 5.11.2008, s. 5.